text: Anholdt efter kluntet røveriforsøg
  04 juni 2013 kl. 12.36
  En 24-årig mand fra Kolding forsøgte at begå et røveriforsøg mod Sydbank i Jelling. Han blev anholdt 20 minutter senere.
  Røveriforsøget blev begået i går eftermiddags.
  Bankrøveren havde glemt at tjekke bankens åbningstider, så da han stod fuldt maskeret foran døren, var den låst, skriver Vejle Amts Folkeblad.
  20 min. senere blev hans flugtbil stoppet af politiet.
  Han er i dag blevet varetægtsfængslet frem til den 2. juli.
  